*Referat af bestyrelsesmøde 30.09.19 kl. 17.00*

Til stede:

Jakob Thykier, Jens Kronborg, Tobias Ravn, Max Møller Hansen, Mads Thyge Ryssel, Søren Orla Rasmssen

Tilforordnet: Rektor Pernille Brøndum

Afbud: Turid Eikeland, Gitte Damm, Nadia Damkjær Hansen

Referent: Flemming Nybro Sørensen

*Dagsorden:*

1. Godkendelse af dagsorden
2. Godkendelse af referat fra 11.06.19 (bilag vedlagt)
3. VUC: Siden sidst, orientering v. rektor
4. Eftersyn/tilsyn af AVU og HF enkeltfag er i gang
5. Læringscenter nu også i Holbæk
6. Besøg af STUK i torsdags
7. Strategi for indsatser i Kalundborg, HF januar-tilbud
8. VUC-sektoren: Eftersyn, taxametereftersyn, dialog om små VUC-afdelinger, fusionspolitik
9. Mediestorm
10. Meddelelser
11. 3.1 Formanden
12. Rektor
13. Øvrige bestyrelsesmedlemmer
14. Gennemgang af regnskab for 1. halvår og revideret budget for 2019 v. FNS
15. FGU udspaltningsplan og ny åbningsbalance pr. 01.08.2019 v. FNS
16. Overgang til ny chefløn, bestyrelsens opgaver og rektors løn
17. Evt.

***Referat:***

**0***.* Jakob Thykier bød velkommen til mødet. Særlig velkomst til Søren Orla Rasmussen som ny medarbejderrepræsentant (uden stemmeret) og Nadia Damkjær Hansen som nyvalgt kursistrepræsentant (uden stemmeret).

**1. Godkendelse af dagsorden**

Dagsordenen blev godkendt.

**2. Godkendelse af referat fra 11.06.19**

Referatet blev godkendt

**3. Siden sidst**

1. I sektoren er der eftersyn af AVU og HF enkeltfag. Der er fokus på antallet af kursister med fuld SU som går på VUC i flere år. Sektoren har brug for at oplyse om uddannelsespakker, kursistsammensætning etc. til ministeriet. Deres viden er ikke stor nok. Sektoren er i dialog om hvad VUC’s opgave er, herunder også medvirke til at kvalitetssikre data.
2. Der er nu etableret læringscenter i Holbæk. Som følge af små hold er det etniske danskere der er tilknyttet læringscentret. I Kalundborg er vi så småt begyndt at indføre læringscenter på HF.
3. STUK har været på besøg. Besøget var særdeles positivt. Der var stor interesse for læringscenteret. De var desuden meget imponerede over, hvordan vi tager os af kerneopgaven.
4. Vi er i gang med strategi for indsatsen i Kalundborg. Der redegøres for strategien og planerne for Kalundborg på næste bestyrelsesmøde i november.
5. VUC sektoren er i dialog med ministeriet om det pågående eftersyn. Der er iværksat arbejde om en reform af taxametersystemet. Der er dialog om vilkår for de små VUC afdelinger. Ved fusioner mistes 1 mio kr. om året i grundtilskud. Der er i ministeriet afsat 2 puljer. Tilpasning efter FGU samt pulje til truede afdelinger.
6. Vi har oplevet mediestorm om besøg i moske. Der er ingen sag, kursisten fik fravær og fik skriftlig opgave fordi pågældende ikke deltog i besøget.

**4. Meddelelser**

4.1: Formanden havde ingen meddelelser

 4.2: Rektor havde ingen meddelelser

 3.3: Der var ingen meddelelser

**5. Økonomi: regnskab 1. kvartal, budgetter, ledelsesberetning (bilag eftersendt)**

Flemming gennemgik halvårsregnskabet for 2019. Resultatet er tilfredsstillende. Der er et overskud på 2.284 mio kr. hvilket er 109 t.kr. mindre end forventet.

Aktiviteten har været 387,4 årselever hvilket er 3,1 mindre end budgetteret, hvilket har betydet et lille fald i taxameterindtægterne. Der har været øget aktivitet på AVU og FVU, mens der på 2-årig HF og HF enkeltfag har været mindre aktivitet end forventet.

Aktiviteten i 2. halvår 2019 forventes at blive 15 årselever lavere end budgettet, hvilket har betydning for det reviderede budget. FNS gjorde opmærksom på, at vi har aktivitet på supplerende overbygningsforløb. Denne aktivitet tælles når der er bestået eksamen til december. Da uddannelsesmodellen ikke er udarbejdet endnu, er der usikkerhed om aktivitetens størrelse. Da aktiviteten ikke er medregnet mangler der også indtægter i det reviderede budget. Bestyrelsen bedes tage højde herfor.

Aktiviteten for 2. halvår forventes på baggrund af tilmeldingstallene at blive 253,5årselever. Den budgetterede aktivitet var 268,7 årselever, hvilket er 15,2 årselever mindre end budgetteret.

Denne aktivitetsnedgang betyder færre taxameterindtægter her og nu men også mindre tilskud næste år til fællesomkostninger.

Frafaldet gælder såvel HF som AVU. Der udbydes fortsat samme antal hold så det er holdstørrelserne der bliver mindre, hvilket gør at uddannelserne bliver mindre rentable.

Det reviderede budget på baggrund af 1. halvårs regnskabstal og forventningerne til resten af året gør at skolen forventer et underskud på 1.379 mio kr. i 2019. Det oprindelige budget viste et overskud på 1.013 mio kr.

En væsentlig årsag til forskel mellem oprindeligt budget og nyt skøn er mistet socialt taxameter. Ved genberegning af forudsætninger er vi nu ikke berettiget hertil. Det har betydet en nedgang i indtægter på 1,3 mio kr. \*(note 1)

Lønbudgettet er revideret med seneste personale ændringer. Der er p.t. 1 medarbejder på barselsorlov samt 3 medarbejdere i pædagogikum.

Bestyrelsen tog halvårsregnskabet og ledelsesberetningen til efterretning.

F.s.v. angår budget 2020 er det en bunden opgave, at budgettet skal gå i 0. Såfremt det kun er muligt at præstere et budget med underskud skal der med budgettet fremsendes business plan for udgifterne til nye tiltag.

**5. FGU udspaltningsplan og ny åbningsbalance pr. 01.08.2019**

Til brug for udspaltningen er der udarbejdet revisorattesteret regnskab for 1/1 - 31/7 2019.

Revisor har givet regnskabet en blank påtegning.

FNS gennemgik regnskabet som viser et overskud på 50.626 kr. som overføres til skolens egenkapital.

Da ejendommen Torvet 10 er taget ud af overdragelsen, betyder det at skolen skal overføre 18% af egenkapitalen = 5.195.721 kr. samt skyldig løn og feriepengeforpligtelse for overførte medarbejdere. I alt skal FGU Nordvestsjælland have kr. 5.920.798. Primo august er der overført á conto 2 mio. kr.

Bestyrelsen godkendte udspaltningsplanen men udsatte underskrivning af dokumenter, idet bestyrelsen afventer underskrevet aftalepapir fra bestyrelsen på FGU Nordvestsjælland vedr. økonomske vilkår for salget af Torvet 10.

Bestyrelsen besluttede derfor ikke at sende det resterende beløb 3.920.798 til FGU Nordvestsjælland før end ovennævnte er bragt i orden.

Rektor blev anmodet om at udarbejde følgebrev herom med orientering til ministeriet om hvorfor underskrevne dokumenter ikke bliver fremsendt inden tidsfristen 1/10 2019.

**7. Overgang til ny chefløn, bestyrelsens opgaver og rektors løn**

Der er kommet cirkulære herom. Den nye aftale betyder, at chefer kan vælge at gå over på den nye aftale eller fortsætte som hidtil.

Bestyrelsen får nye opgaver, herunder øget indflydelse på lønsammensætning. Ministeriet skal dog godkende lønforhøjelser, ellers afgør bestyrelsen lønsammensætningen inden for den givne ramme.

Bestyrelsen bestemmer fordelingen mellem fast løn og resultatløn.

Øvrige chefer skal indplaceres i tekniske lønrammer. Alene af statistiske hensyn.

Bestyrelsen skal udarbejde en lønpolitik. På foranledning af formanden havde PR udarbejdet udkast til lønpolitik.

Der var enighed i bestyrelsen om at resultatløn ikke skal være en del af lønsammensætningen. Bestyrelsen ønsker at give den løn som de har mulighed for.

Pernille har ønsket ekstra vilkår ved opsigelse. Bestyrelsen var ikke enig heri, da et sådant vilkår kun kan virke ved rekruttering.

Med ovennævnte undtagelse blev lønpolitikken vedtaget. Bestyrelsen bemyndigede formand og næstformand til at drøfte løn med rektor.

**8. Eventuelt**

Ingen havde noget til dette punkt.

Mødet hævet kl. 20.15.

* *Note 1: Et foreløbigt skøn over aktiviteten på supplerende overbygningsforløb betyder at der vil være en aktivitet svarende til 6,2 årselever. Medregnes taxameterindtægt for denne aktivitet til det forventede underskud i 2019 bliv 794 t.kr.*

Noteret, 07.10.2019

Flemming Sørensen